als_Latn dik_Latn sag_Latn
Marrëveshja me Iranin, Kerry: Progres, por jo nënshkrim. Jo akord dosido
22/03/2015
22/03/2015
Ministrat e Jashtëm të Francës, Gjermanisë, Britanisë dhe Shteteve të Bashkuara u takuan në Londër me një ndjesi urgjente për vulosjen e një ujdie brenda marsit. Përsa i takon gjetjes së kompromisit, me nota pozitive u shpreh më herët edhe presidenti iranian.
“Nuk ka gjë që nuk mund të zgjidhet”, ishte komenti i Hasan Rouhanit, i përcjellë nga media shtetërore iraniane. Nga sa sqaroi kreu i vendit islamik, raundi i bisedimeve aktuale në Lozanë të Zvicrës dëshmoi një sheshim të këndvështrimeve në disa çështje, ku ka pasur dallime të qëndrimeve, dhe pikërisht afrimi i tyre mund të shërbejë si themel për një marrëveshje përfundimtare.
Sekretari amerikan i Shtetit, John Kerry, para se të nisej për në Londër për diskutime me grupin “P5+1”, tha se, pavarësisht përparimit të bërë, ende vazhdon të ketë një hendek mes Iranit dhe Shteteve të Bashkuara në bisedimet mbi programin bërthamor të Teheranit.
Sipas tij, tashmë është momenti të merren disa vendime themelore, ndërsa fuqitë botërore dhe Irani kanë një mundësi reale për arritjen e një zgjidhjeje diplomatike të kësaj çështjeje. Shefi i diplomacisë amerikane shtoi se Uashingtoni këmbëngul në arritjen e një marrëveshjeje të mirë, e nuk do të kënaqet thjesht me vulosjen e çfarëdo ujdie.
“Është e qartë se, që kur është rënë dakord për planin e përbashkët të veprimit, ne nuk kemi nxituar. Ky ka qenë një proces mbi dy vjet e gjysmë i gjatë, por ne mendojmë se vendimet themelore duhet të merren tani dhe marrja e këtyre vendimeve nuk do lehtësohet me kalimin e kohës. Ka ardhur koha për të marrë vendime të vështira. Ne duam një marrëveshje të drejtë, që do ta bënte botën, përfshirë Shtetet e Bashkuara dhe aleatët tanë, më të sigurt dhe ky është testi ynë”, tha kryediplomati Kerry.
Bisedimet zyrtare mes Teheranit dhe vendeve të “P5+1”; Britania, Kina, Franca, Rusia, Shtetet e Bashkuara dhe Gjermania; priten të rifillojnë javën e ardhshme. / Top Channel
Irani
LAJME TE NGJASHME
MË TË LEXUARAT
- Lopë, dele e dhi si dhuratë për dorën e Malias
- Ja sa gota ujë duhet të pini gjatë ditës
- Shoku i ngushtë nuk ua thotë të gjitha...
- Gazetari serb: Serbi-Shqipëri, drejt urave të reja
- Vizita e Vuçiç në Tiranë, agjenda dyditore e kryeministrit të Serbisë
- Çmendet Bayern, 200 mln euro për merkaton e verës
- UÇK: Ali Ahmeti, Menduh Thaçi dhe disa politikanë nga Kosova do ndëshkohen për tradhtinë në Kumanovë!
- Mbi 1 mijë efektivë të policisë për sigurinë e Vuçiç
- Aleksandar Vuçiç sot në Tiranë, masa të forta sigurie dhe rrugë të bllokuara
- Merkel-Hollande, “shuplakë” shpresave të Cameron për referendumin dhe BE-në
KËMBIMI VALUTOR
TREGJE DHE BURSA
als_Latn unk unk als_Latn als_Latn als_Latn als_Latn als_Latn als_Latn run_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn